சோன்பத்திரா

சோன்பத்திரா (Sonbhadra) (பழைய பெயர்:இராபர்ட்ஸ்கஞ்ச்), இந்தியாவின் உத்தரப் பிரதேச மாநிலத்தின் பூர்வாஞ்சல் பிரதேசத்தில் தென்கிழக்கில் அமைந்த சோன்பத்ரா மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் மாநிலத் தலைநகரான லக்னோவிற்கு தென்கிழக்கே 371 கிலோ மீட்டர் தொலைவிலும்; வாரணாசிக்கு தெற்கே 82 கிலோ மீட்டர் தொலைவிலும் உள்ளது. இந்நகரம் இராபர்ட்சுகஞ்ச் மக்களவைத் தொகுதிக்கு உட்பட்டது.
புவியியல்
சோன்பத்திரா நகரம் விந்திய மலைத்தொடருக்கும், கைமூர் மலைத்தொடருக்கும் இடையில் அமைந்துள்ளது. இந்நகரம் கடல்மட்டத்திலிருந்து 330 மீட்டர் உயரத்தில் உள்ளது. இந்நகரத்தின் தெற்கே சோன் ஆறு பாய்கிறது. இந்நகரத்திலிருந்து 16 கிலோ மீட்டர் தொலைவில் சல்கான் புதைபடிவ பூங்கா உள்ளது.

மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 25 வார்டுகளும்,  6,196 குடியிருப்புகளும் கொண்ட சோன்பத்திரா நகரத்தின்  மக்கள் தொகை 36,689  ஆகும். அதில் 19,294 ஆண்கள் மற்றும் 17,395 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.75 % வீதம் உள்ளனர்.  பாலின விகிதம் 1000 ஆண்களுக்கு 902 பெண்கள் வீதம் உள்ளனர். சராசரி எழுத்தறிவு 83.97 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 13.72 % மற்றும் 0.50 % வீதம்  உள்ளனர். இந்நகரத்தில்  இந்து சமயத்தினர் 84.67%, இசுலாமியர் 13.74%, சமணர்கள்  0.24%, கிறித்தவர்கள் 0.43%, சீக்கியர்கள்  0.73% மற்றும் பிற சமயத்தினர்  0.19% வீதம்  உள்ளனர்.Sonbhadra Town Population Census 2011
போக்குவரத்து
தொடருந்து நிலையம்
சோன்பத்திரா தொடருந்து நிலையத்திலிருந்துSonbhadra railway stationதில்லி, ஜம்மு, பிரயாக்ராஜ், வாரணாசி, ராஞ்சி, டாடாநகர், லக்னோ, பரேலி மற்றும் கான்பூர் போன்ற நகரங்களுக்கு தொடருந்துகள் செல்கிறது. Trains from Sonbhadra (SBDR) Railway Station
மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்